text: صدر جمہوریہ نے کہا کہ آدھی صدی سے کچھ زیادہ عرصے میں ریجیمنٹ نے بہادری اور امتیازی خدمات کے لیے 605 اعزازات اور ایوارڈ حاصل کئے ہیں۔ اس سے ریجیمنٹ کے جوانوں کی بہادری اور جذبے کا اظہار ہوتا ہے اور یہ ہماری مسلح افواج کے تمام فوجیوں اور عہدیداروں کے لیے ایک ماڈل ہے۔ انھوں نے مختلف جنگوں اور کارروائیوں میں زبردست کامیابی حاصل کی ہے اور کھیل کود، مہم جوئی اور پیشہ ورانہ چیلنجوں میں بھی شاندار کارکردگی کا مظاہرہ کیا ہے۔